राहुल की हार का है 21 अंक से खास नाता, अमेठी में लगे नारे - Oneindia Hindi
Published : May 24, 2019, 09:53
अमेठी। हर 21 साल के अंतराल पर अपने गढ़ अमेठी मे कांग्रेस फिर औंधे मुंह गिर गई है। कांग्रेस अध्यक्ष राहुल गांधी डेढ़ दशक बाद आज यहां चुनाव हार गए हैं। उन्हें बीजेपी उम्मीदवार स्मृति ईरानी ने 45,453 वोटों से हार का मज़ा चखाया है। उधर राहुल ने अपनी हार स्वीकार कर स्मृति को बधाई दी है जबकि अपने नेता की जीत से खुश भाजपाइयों ने राहुल पर तंज कसते हुए 'भाग गया भाई, भाग गया, राहुल गांधी भाग गया' के नारे लगाए हैं।
अमेठी के लोकसभा चुनाव के इतिहास मे 2019 में तीसरी बार कांग्रेस को हार का मुंह देखना पड़ा है। कांग्रेस अध्यक्ष राहुल गांधी बीजेपी की स्मृति ईरानी ने उनकी पारंपरिक सीट पर लगभग 45 हजार से अधिक मतों से शिकस्त दिया है। स्मृति की जीत पर अमेठी के भाजपा कार्यकर्ताओं में खुशी की लहर दौड़ गई है। लोग एक-दूसरे को मिठाइयां खिलाकर खुशी का इजहार कर रहे हैं। भाजपा कार्यालय में जश्न का माहौल है तो वहीं कांग्रेस कार्यालय में सन्नाटा पसरा हुआ है। वहीं बीजेपी कार्यकर्ता जीत की ख़बर पाकर स्मृति के गौरीगंज स्थित घर पर पहुंच गए जहां सबने जमकर नारे लगाए। स्मृति ने बाहर निकलकर सबका अभिवादन किया और फिर मतगणना स्थल के लिए निकली।
सामुदायिक भवन को लेकर ग्रामीणों में बना तनाव का माहौल
सारण : तेज रफ्तार का कहर, सड़क दुर्घटना में दो युवक को गंभीर रुप से घायल
congress bjp कांग्रेस राहुल गांधी narendra modi